Vážená pani riaditeľka, vážený pán riaditeľ,

dovoľte, aby som Vám touto cestou v mene SAKF poďakoval za účasť Vašich študentiek a študentov na 28. Majstrovstvách Slovenska vo floristike – Victoria Regia, ktoré sa konali 23. septembra 2021 v Piešťanoch.

Vašu ochotu poskytnúť študentom piestor aj na takúto realizáciu si vážime o to viac, že kvôli protipandemickým opatreniam máte mimoriadne skomplikovanú prácu. O to obdivuhodnejšie je, že tento rok bola úroveň prác všetkých juniorov veľmi vysoká, za čo patrí veľká vďaka Vašim učiteľom, ich obetavej a prínosnej práci pri vzdelávaní budúcich úspešných floristov. Bohužiaľ, prvý môže byť len jeden.

Obzvlášť by som chcel poďakovať učiteľom a študentom, ktorí pomáhali pri prípravách pred súťažou a počas nej. Boli nám neoceniteľnou pomocou pri organizácií týchto majstrovstiev, ktoré sa i vďaka nim stali súťažou porovnateľnou s inými majstrovstvami v zahraničí.

Verím, že sa budeme môcť tešiť na ďalšie zaujímavé floristické práce z rúk Vašich študentiek a študentov na ďalších floristických súťažiach, že napriek ťažkým podmienkam nájdete dosť síl podporovať aj tieto aktivity.

## Ďakujem a ostávam s pozdravom,

Ing. Marek Spevák

Prezident SAKF

V Piešťanoch, 10.10.2021